
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām Ekonomikas ministriju (turpmāk - EM) papildināt anotāciju ar informāciju par to, vai un kādas darbības EM ir veikusi, lai veicinātu pieprasījumu 1.2.1.3. pasākuma "Uzņēmuma atbalsts dalībai kapitāla tirgos" (turpmāk - 1.2.1.3. pasākums) ietvaros un kas liecina par to, ka līdz š.g. 31.decembrim vairāk neviens komersants neplāno iesniegt projekta pieteikumu/nav komersantu intereses par šo instrumentu.
Piedāvātā redakcija
-
	Gunta Līdaka (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūgums papildināt anotāciju, ka, ņemot vērā izmaiņas rādītāju vērtībās, EM pie 6. Programmas grozījumiem Finanšu ministrijai pēc iespējas ātrāk iesūtīs arī precizēto 1.2.1. SAM pasi.
Piedāvātā redakcija
-
	Laura Naudiņa (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam precizēt anotācijas 3.sadaļā atspoguļoto ietekmi uz valsts budžetu, 3.ailē norādot finansējuma samazinājumu, savukārt 2.ailē saskaņā ar valsts budžetu kārtējam gadam paredzēto finansējumu 1.2.1.3. pasākuma īstenošanai, kā arī 6.punktā sniedzot pamatojošo informāciju finansējuma samazinājumam. Vienlaikus vēršam uzmanību, ka sadaļā ir sniegta informācija par finansējuma samazinājumu 1 494 873 euro apmērā, savukārt atbilstoši grozījumiem Ministru kabineta 2023. gada 17. oktobra noteikumos Nr. 597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi" (turpmāk - noteikumu projekts) 5.punktā pasākuma īstenošanai pieejamais finansējums tiek samazināts par 1 494 874 euro, attiecīgi lūdzam novērst minēto neprecizitāti.
Piedāvātā redakcija
-
	Anželika Osipova (FM)

	4.
	Anotācija (ex-ante)
4.1. Saistītie tiesību aktu projekti
	Priekšlikums
Lūdzam papildināt anotācijas 4.1.apakšpunktu ar informāciju par to, ka grozījumi Ministru kabineta 2024. gada 22. oktobra noteikumos Nr. 663 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi" tiek virzīti vienlaicīgi ar šiem grozījumiem.
Piedāvātā redakcija
-
	Kristīne Mežale (FM)

	5.
	Noteikumu konsolidētā versija
5. Pasākuma īstenošanai pieejamais kopējais attiecināmais finansējums ir 167 689 euro, tai skaitā Eiropas Reģionālās attīstības fonda finansējums – 142 536 euro un valsts budžeta finansējums – 25 153 euro. Maksimālais Eiropas Reģionālās attīstības fonda finansējuma apmērs nepārsniedz 85 % no projekta kopējā attiecināmā finansējuma.
	Priekšlikums
Ņemot vērā, ka, atbilstoši spēkā esošo Ministru kabineta 2023. gada 17. oktobra noteikumu Nr. 597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi" 10.2. apakšpunktam, komersanti projekta iesniegumu var iesniegt atlases nolikumā noteiktajā kārtībā līdz šo noteikumu 38. punktā minētajam termiņam, bet ne vēlāk kā līdz 2026. gada 31. decembrim, līdz kam ir palikuši 8 pilni mēneši un ievērojot tiesiskās paļāvības principu, aicinām EM izvērtēt iespējas pasākuma ietvaros atstāt finansējumu vismaz viena projekta īstenošanai, nepārdalot visu atlikumu prom no pasākuma pirms š.g. 31.decembra. Papildus vēršam uzmanību, ka uz 2026. gada 23. aprīli pasākuma ietvaros ir īstenoti un pabeigti 2 projekti ar kopējo publisko finansējumu 143 080,56 EUR (t. sk. ERAF – 121 608,93 EUR un valsts budžeta finansējums – 21 471,63 EUR), lūdzam šo informāciju ņemt vērā, veicot precizējumus finansējuma apmērā.
Piedāvātā redakcija
-
	Gunta Līdaka (FM)

	6.
	Noteikumu konsolidētā versija
8.2. rezultāta rādītājs: publisko atbalstu papildinošās privātās investīcijas – 194 556 euro.
	Priekšlikums
Lūdzam precizēt noteikumu projektā un anotācijā norādīto rezultāta rādītāja sasniedzamo vērtību, paredzot to atbilstoši faktiskajam piesaistītajam privātajam finansējumam 164 420 euro apmērā.
Piedāvātā redakcija
-
	Laura Naudiņa (FM)



